Document ID: /roh_data/filtered/Billingualer_Corpus_interleaved-de-rm.jsonl.gz/1778

This is a text translated from German to Rumantsch Grischun.
Fischotter am Alpenrhein nachgewiesen

Seit anfangs Dezember 2009 konnte beim Kraftwerk Reichenau in Domat/Ems mehrmals ein Fischotter festgestellt werden. Seine Präsenz wurde im Rahmen der automatischen Videoüberwachung des Fischaufstiegs in der Fischtreppe des Kraftwerkes nachgewiesen.

Die Unterwasser-Filmdokumente des Amtes für Jagd und Fischerei zeigen zweifelsfrei, dass es sich beim beobachteten Tier um einen rund 70 cm grossen Fischotter handelt.

Der ursprünglich in der ganzen Schweiz heimische Fischotter gilt bei uns als ausgestorben. Der gesicherte Nachweis eines frei lebenden Fischotters im Alpenrhein käme daher einer Sensation gleich. In den letzten Jahren konnten in der Schweiz nur Tiere nachgewiesen werden, die aus Haltungen entkommen waren. Im letzten Jahr war es ein Zwergotter, der am Murtensee beobachtet und eingefangen werden konnte.

Ob es sich beim beobachteten Fischotter um ein natürlich zugewandertes Individuum oder ebenfalls um ein aus einer Haltung entflohenes Exemplar handelt, kann zurzeit nicht gesagt werden. Erst die Sicherstellung und Analyse von genetischem Material (Kot, Haare) kann darüber Aufschluss geben. Die nächsten Ottervorkommen liegen in Bayern und Tirol.

Die Sichtung des Fischotters an Land gelang bisher nicht. Das Amt für Jagd und Fischerei bittet die Bevölkerung, allfällige Beobachtungen zu melden.

Auskunftspersonen:

- Dr. Georg Brosi, Amt für Jagd und Fischerei, Tel. 081 257 38 92

- Hannes Jenny, Wildbiologe, Amt für Jagd und Fischerei, Tel. 081 257 38 92

- Dr. Marcel Michel, Fischereibiologe, Amt für Jagd und Fischerei, Tel. 081 257 38 94

Hinweis an die Medien:

Foto- und Videomaterial ist auf der Website des Amts für Jagd und Fischerei unter folgendem Link aufgeschaltet:

http://www.jagd-fischerei.gr.ch/aktuelles/grossraubtiere/

Gremium: Amt für Jagd und Fischerei

Quelle: dt Amt für Jagd und Fischerei

05.05.2010
Observà: ina ludra al Rain alpin

Dapi il cumenzament da december 2009 han ins pudì constatar pliras giadas ch'igl ha ina ludra en la vischinanza da las ovras electricas La Punt a Domat. La preschientscha da quest animal ha pudì vegnir cumprovada cun agid da la surveglianza automatica da video a la stgala da peschs da l'ovra electrica.

Ils films subaquatics da l'uffizi da chatscha e pestga mussan senza dubi ch'igl animal observà è ina ludra d'ina lunghezza da 70 cm.

La ludra, ch'existiva oriundamain en l'entira Svizra, è svanida en nossas regiuns. La cumprova segirada d'ina ludra selvadia en il Rain alpin fiss perquai bunamain ina sensaziun. Ils ultims onns han pudì vegnir constatads en Svizra sulettamain animals ch'eran fugids d'allevaments. L'onn passà è vegnida observada e pigliada ina ludra pitschna al lai da Murten.

Per il mument na pon ins anc betg dir, sch'i sa tracta tar la ludra observada d'in individi immigrà en moda natirala u d'in exemplar ch'è scappà d'in allevament. Pir la prelevaziun e l'analisa dal material genetic (excrements, pail) pon furnir las infurmaziuns relevantas. Las proximas colonias da ludras sa chattan en Baviera ed en il Tirol.

Fin ussa n'èsi betg stà pussaivel d'observar la ludra ordaifer l'aua. L'uffizi da chatscha e pestga supplitgescha la populaziun d'annunziar eventualas observaziuns.

Infurmaziuns:

- dr. Georg Brosi, uffizi da chatscha e pestga, tel. 081 257 38 92

- Hannes Jenny, biolog da selvaschina, uffizi da chatscha e pestga, tel. 081 257 38 92

- dr. Marcel Michel, biolog da peschs, uffizi da chatscha e pestga, tel. 081 257 38 94

Infurmaziun per las medias:

Material fotografic e da video chattais Vus sin la pagina d'internet da l'uffizi da chatscha e pestga sut la suandanta adressa:

http://www.jagd-fischerei.gr.ch/aktuelles/grossraubtiere/

Gremi: uffizi da chatscha e pestga

Funtauna: rg uffizi da chatscha e pestga

05.05.2010